Ρωμαϊκού τύπου πόλεις (Coloniae και Municipia) στην επαρχία της Θράκης
Creators: name: Πασσάς, Χρήστος Κύρου
Publisher: name: Aristotle University of Thessaloniki
Year: 2023
Subjects: Θράκη
Αποικία
Ρωμαϊκή αυτοκρατορία
Thrace
Colony
Roman Empire

description: Κατά την αυτοκρατορική περίοδο σηματοδοτείται η δημιουργία νέων αποικιών σε όλο το μήκος και πλάτος της αυτοκρατορίας. Τελευταία κτήση των ρωμαίων στην ανατολή αποτέλεσε η Θράκη, η οποία μετατράπηκε σε αποικία από τον αυτοκράτορα Κλαύδιο κατά το έτος 46 μ.Χ. Παράλληλα με την ίδρυση της αποικίας μια σειρά πόλεων αναβαθμίζονται και λαμβάνουν προνομιακό καθεστώς από τον εν λόγω αυτοκράτορα. Στην ρωμαϊκή πλέον επαρχία της Θράκης δύο πόλεις λαμβάνουν το καθεστώς της (colonia) και μία φέρει το σπάνιο για την ελληνική ανατολή status της ισοπολίτιδος πόλης (municipium). Η πρώτη πρόκειται για την παλαιά πόλη της Άπρου. Τούτη ιδρύθηκε κατά το έτος 46 μ.Χ από τον Κλαύδιο και μετονομάστηκε σε Colonia Claudia Aprensis, η τοποθεσία της εντοπίζεται στην regio Caenice κοντά στους οδικούς άξονες της Εγνατίας και Διαγωνάλης. Η δεύτερη ιδρύθηκε από τον αυτοκράτορα Βεσπασιανό κατά τα πρώτα χρόνια της εξουσίας του, κατά το 70 μ.Χ, με το όνομα Colonia Flavia Pacis Deultensium. Σύμφωνα με τις νομισματικές και επιγραφικές μαρτυρίες στην αποικία αυτή εγκαταστάθηκαν βετεράνοι της Legio VIII Augusta. Με την διοικητική αναδιοργάνωση της επαρχίας της Θράκης από τον Ανδριανό, η πόλη των Κοίλων αποτέλεσε έδρα της αυτοκρατορικής διοικήσεως στη Θρακική Χερσόνησο το 123/4 μ.Χ και έλαβε το καθεστώς της ισοπολίτιδας πόλης με το όνομα Aelium Municipium Coela. Στόχος της παρούσας εργασίας είναι η συγκέντρωση όλων των μαρτυριών και τεκμηρίων που διαθέτουμε για τις τρεις πόλεις (αναφορές αρχαίων συγγραφέων, επιγραφές, νομίσματα, λοιπά αρχαιολογικά ευρήματα) και η ιστορική τους αξιοποίηση με στόχο ώστε να απαντηθούν ερωτήματα που αφορούν, α) στην ίδρυση των εν λόγω κοινοτήτων και στα κίνητρα που οδήγησαν στην επιλογή αυτή, β) στην πολιτική και κοινωνική τους οργάνωση, τη θρησκευτική τους ζωή, αλλά και την πληθυσμιακή τους σύνθεση, γ) τα όρια του εκρωμαϊσμού και τη σχέση τους με τις λοιπές πόλεις της επαρχίας.
description: Κατά την αυτοκρατορική περίοδο σηματοδοτείται η δημιουργία νέων αποικιών σε όλο το μήκος και πλάτος της αυτοκρατορίας. Τελευταία κτήση των ρωμαίων στην ανατολή αποτέλεσε η Θράκη, η οποία μετατράπηκε σε αποικία από τον αυτοκράτορα Κλαύδιο κατά το έτος 46 μ.Χ. Παράλληλα με την ίδρυση της αποικίας μια σειρά πόλεων αναβαθμίζονται και λαμβάνουν προνομιακό καθεστώς από τον εν λόγω αυτοκράτορα. Στην ρωμαϊκή πλέον επαρχία της Θράκης δύο πόλεις λαμβάνουν το καθεστώς της (colonia) και μία φέρει το σπάνιο για την ελληνική ανατολή status της ισοπολίτιδος πόλης (municipium). Η πρώτη πρόκειται για την παλαιά πόλη της Άπρου. Τούτη ιδρύθηκε κατά το έτος 46 μ.Χ από τον Κλαύδιο και μετονομάστηκε σε Colonia Claudia Aprensis, η τοποθεσία της εντοπίζεται στην regio Caenice κοντά στους οδικούς άξονες της Εγνατίας και Διαγωνάλης. Η δεύτερη ιδρύθηκε από τον αυτοκράτορα Βεσπασιανό κατά τα πρώτα χρόνια της εξουσίας του, κατά το 70 μ.Χ, με το όνομα Colonia Flavia Pacis Deultensium. Σύμφωνα με τις νομισματικές και επιγραφικές μαρτυρίες στην αποικία αυτή εγκαταστάθηκαν βετεράνοι της Legio VIII Augusta. Με την διοικητική αναδιοργάνωση της επαρχίας της Θράκης από τον Ανδριανό, η πόλη των Κοίλων αποτέλεσε έδρα της αυτοκρατορικής διοικήσεως στη Θρακική Χερσόνησο το 123/4 μ.Χ και έλαβε το καθεστώς της ισοπολίτιδας πόλης με το όνομα Aelium Municipium Coela. Στόχος της παρούσας εργασίας είναι η συγκέντρωση όλων των μαρτυριών και τεκμηρίων που διαθέτουμε για τις τρεις πόλεις (αναφορές αρχαίων συγγραφέων, επιγραφές, νομίσματα, λοιπά αρχαιολογικά ευρήματα) και η ιστορική τους αξιοποίηση με στόχο ώστε να απαντηθούν ερωτήματα που αφορούν, α) στην ίδρυση των εν λόγω κοινοτήτων και στα κίνητρα που οδήγησαν στην επιλογή αυτή, β) στην πολιτική και κοινωνική τους οργάνωση, τη θρησκευτική τους ζωή, αλλά και την πληθυσμιακή τους σύνθεση, γ) τα όρια του εκρωμαϊσμού και τη σχέση τους με τις λοιπές πόλεις της επαρχίας.